 KVZ imefanikiwa kutinga hatua hiyo baada ya juzi kuifunga Zimamoto mabao 3-2 katika mchezo uliopigwa kwenye Uwanja wa Amaan mjini hapa.Kuingia kwa timu ya KVZ katika nafasi hiyo kunaifanya kufikia idadi ya timu tatu za vikosi vilivyofanikiwa kutinga hatua ya nne bora. Timu mbili ndizo zinazowania nafasi hiyo ikiwemo Black Sailor na Mafunzo, ambazo moja kati ya hizo ikifanikiwa itakuwa timu ya nne.Kwa mujibu wa msimamo wa ligi hiyo, timu ya Mafunzo ipo nafasi ya nne ikiwa na alama 40 na Black Sailor ipo nafasi ya tano ikiwa na alama 39, ambapo kila moja imebakiwa na mchezo mmoja ambao kila anahitaji ushindi ili kufikia hatua hiyo.Ligi Kuu ya Zanzibar Kanda ya Unguja inatarajiwa kufikia tamati Jumatatu ya Juni 6 mwaka huu, ambapo Mafunzo watacheza na Kijichi saa 2:00 asubuhi na Black Sailor na KMKM watacheza jioni.